**Zápisnica z 1. stretnutia Školského parlamentu na Gymnáziu sv. Jána Pavla II. v Poprade v školskom roku 2023/24, konaného dňa 7. septembra 2023 o 7:30 hodine na III. poschodí v učebni fyziky Spojenej školy svätého Jána Pavla II., Poprad.**

|  |  |  |
| --- | --- | --- |
| Prítomný: | vedúci pedagóg Školského parlamentu: | **RNDr. Ondrej Kapusta, PhD.** |
|  | členovia Študentskej rady: | **Martin Lazarák (IV. A)** |
|  |  | **Sára Hovancová (IV. A)** |
|  |  | **Mária Klingová (III. A)** |
|  |  | **Linda Kašická (III. A)** |
|  |  | **Patrik Pataky (II. A)** |
|  |  | **Melisa Handzušová (II. A)** |
|  |  | **Erika Angelovičová (I. A)** |
|  |  | **František Rónay (I. A)** |

Program:

1. Otvorenie stretnutia
2. Voľby nového predsedu Školského parlamentu na školský rok 2023/24
3. Plán činnosti Školského parlamentu na školský rok 2023/24
4. Rozdelenie úloh do najbližšieho stretnutia
5. Plánovanie činnosti a rozdelenie úloh na mesiace september a október
6. Záver

**K 1. bodu: Otvorenie stretnutia**

RNDr. Ondrej Kapusta, PhD privítal členov na otváracom zasadnutí po triednych voľbách a oboznámil prítomných s programom stretnutia Školského parlamentu Gymnázia sv. Jána Pavla II.

**K 2. bodu: Voľby nového predsedu Školského parlamentu na školský rok 2023/24**

V riadnych voľbách bol za predsedu Školského parlamentu zvolený Patrik Pataky, žiak II. A triedy.

**K 3. bodu: Plán činnosti Školského parlamentu na školský rok 2023/24**

Členovia Školského parlamentu naplánovali činnosť na nasledovný školský rok, pričom stanovili víziu a čiastkové ciele, ktoré plánuje Školský parlament naplniť v priebehu školského roka. Akcie budú plánované vopred s jasným cieľom a zameraním, pričom sa budú konzultovať s vedením školy.

**K 4. bodu: Rozdelenie úloh do najbližšieho stretnutia**

Najbližšie čaká Školský parlament Deň bez áut, ktorý sa dohodol preložiť až na pondelok 25.9. z dôvodu viacerých piatkov, kedy vyučovanie nebude. Deň bez áut má za cieľ neformálne vzdelať 8. a 9. základnej školy v oblasti dopravnej výchovy zameranej na používanie e-kolobežiek. Prihlásenie sa na akciu bude ponúknuté aj na iné základné školy v Poprade. Členovia si jednotlivé kompetencie rozdelili nasledovne:

|  |  |
| --- | --- |
| **Položka** | **Zodpovedná osoba** |
| Plagát | P. Pataky |
| Maily na školy | P. Pataky |
| Prihlasovací formulár | O. Kapusta |
| Zabezpečiť prednášku - polícia | P. Pataky |
| Aktivity s kolobežkami – slalom, jazda | S. HovancováE. Angelovičová |
| Rezervácia ihriska | V. Skupinová |
| Rezervácia kuželiek | V. Skupinová |
| Kvíz | L. KašickáM. Klingová |
| Odmeny za kvíz | O. Kapusta |
| Odmeny - diplomy | P. Pataky |

Je v záujme Školského parlamentu, aby sa rozbehol predaj bagiet na škole. Ďalej plánuje zaviesť raz do mesiaca pravidelné modlitby pod názvom – Brething room.

Školský parlament tento rok plánuje organizovať školský reprezentačný ples. Členovia majú zistiť záujem o účasť do 22.9. Okrem toho je potrebné zabezpečiť priestory, stravu a program.

V rámci mesiaca október sa bude zasielať mail do zariadení pre seniorov, kde členovia parlamentu vykonajú dobrovoľnícku činnosť pre starších.

**K 6. bodu: Záver**

RNDr. Ondrej Kapusta, PhD poďakoval študentom za stretnutie a dohodol sa s nimi na ďalšom stretnutí.

V Poprade dňa 11. septembra 2023

Vypracoval: RNDr. Ondrej Kapusta, PhD.

 .................................. .......................................

**PaedDr. Andrea Kleinová Patrik Pataky**

 zástupkyňa riaditeľky predseda ŠP

 ................................. .................................

**PaedDr. Marcel Karkoška RNDr. Ondrej Kapusta, PhD.**

riaditeľ školyzodpovedný pedagóg za ŠP